armvectores/hy_wikipedia_2023 huggingface dataset:
Ռոբերտո Դ’Ավերսա

Ռոբերտո Դ’Ավերսա (իտալերեն՝ Roberto D'Aversa,օգոստոսի 12, 1975(1975-08-12), Շտուտգարտ, Գերմանիայի Ֆեդերատիվ Հանրապետություն), իտալացի ֆուտբոլիստ և ֆուտբոլի մարզիչ։


== Կարիերա ==


=== Խաղային ===
«Միլան» ակումբի սան է։ Այնուամենայնիվ այդպես էլ չի խաղացել առաջին թիմի կազմում՝ խաղալով հիմնականում Սերիա A-ի ոչ մեծ ակումբներում կամ ցածր լիգաներում։ 2004/05 թվականի խաղաշրջանում 6 ամսով հեռացվել է ֆուտբոլից պայմանավորված խաղի մասնակցելու համար։ Հեռացվել են նաև «Սիենա» ակումբի այլ խաղացողներ՝ Ստեֆանո Բետարինին, Անտոնիո Մարասկոն, Մաուրիցիո Կակավալեն, Ալֆրեդո Ֆյաանոն և Ջենորոզո Ռոսսին։ 2007 թվականի հունվարի 28-ին «Մեսինա» ակումբի կազմում խաղացել է իր առաջին մրցախաղը Սերիա A -ում։ Դա տեղի է ունեցել «Ասկոլի» ակումբի դեմ մրցախաղում։


=== Մարզային ===
2016 թվականի դեկտեմբերի 3-ին նշանակվել է Պրո լիգայի «Պարմա» ակումբի գլխավոր մարզիչ։ Պայմանագիր է ստորագրել մինչև 2017/18 թվականի խաղաշրջանի ավարտ։ 2018 թվականի հունիսի 30-ին երկարացրել է պայմանագիրը «gialloblù»-ի հետ մինչև 2020 թվականի հունիսի 30։ 2020 թվականի օգոստոսի 23-ին «Պարմա»-ն հայտարարել է մասնագետից բաժանվելու մասին։ Դ’Ավերսայի գլխավորությամբ «Պարմա»-ն ժամանակից շուտ անցել է  2016/17 Պրո լիգա՝ հաղթելով փլեյ-օֆֆը Սերիա B 2017/18-ի բարձր տեղերի համար, իսկ հաջորդ մրցաշրջանում 2-րդ տեղից դուրս է եկել Սերիա A 2018-19, որտեղ առաջին մրցաշրջանում զբաղեցրել է 14-րդ տեղը, երկրորդում՝ 11-րդ տեղը։
2021 թվականի հունվարի 7-ին նորից գլխավորել է «Պարմա» ակումբը՝ Ֆաբիո Լիվերանիի հեռանալուց հետո։ 
2021 թվականի հուլիսի 4-ին փոխարինել է Կլաուդիո Ռանիերիին «Սամպդորիա»-ի գլխավոր մարզչի պաշտոնում։ Պայմանագիր է ստորագրել մինչև 2023 թվականի հունիսի 30-ը։ 2022 թվականի հունվարի 17-ին պայմանագիրը խզվել է։  


== Ծանոթագրություններ ==


== Արտաքին հղումներ ==
Профиль на flashscore.in
Պրոֆիլը transfermarkt.com կայքում(անգլ.)
NBA (երգ)

«NBA», ամերիկացի ռեփեր Ջո Բադենի երգն է, համագործակցությամբ ռեփերներ Վիզ Խալիֆայի և Ֆրենչ Մոնտանայի հետ։ Այն թողարկվել է 2013 թվականի մարտի 26-ին, որպես Ջո Բադենի «No Lve Lost» ալբոմի երկրորդ սինգլ։ Երգը գրվել է Ջո Բադենի, Vinylz-ի, Boi-1da-ի, Վիզ Խալիֆայի և Ֆրենչ Մոնտանայի կողմից։


== Տեսահոլովակ ==
Երգի տեսահոլովակը, որի ռեժիսորն է Էյֆ Ռիվերան, թողարկվել է 2013 թվականի մարտի 26-ին։


== Երգացանկ ==
Թվային ներբեռնում


== Հիթ շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Վասիլի Սլեպչենկո

Վասիլի Ռուդոլֆովիչ Սլեպչենկո (ռուս.՝ Василий Рудольфович Слепченко, մարտի 5, 1962(1962-03-05), Uglegorsk, Սախալինի մարզ, ՌԽՖՍՀ, ԽՍՀՄ - հոկտեմբերի 20, 1991(1991-10-20), Դոնի Ռոստով, ՌԽՖՍՀ, ԽՍՀՄ), ռուս նկարիչ, «Արվեստ կամ մահ» միության անդամ։


== Կենսագրություն ==
Վասիլի Սլեպչենկոն ծնվել է 1962 թվականի մարտի 5-ին Սախալին կղզում, բժիշկների ընտանիքում։ Մանկությունն անցկացրել է Տագանրոգում։ Սովորել է Տագանրոգի մանկական գեղարվեստական դպրոցում՝ աշակերտելով Լեոնիդ Ստուկանովին։
1985 թվականին ավարտել է Ռոստովի Մ. Գրեկովի անվան գեղարվեստի ուսումնարանը (Դոնի Ռոստով)։ Ապրել է Ռոստովի «Դերասանի տուն» հայտնի պուրակում։
1988 թվականից եղել է «Արվեստ կամ մահ» (ռուս.՝ «Искусство или смерть») միության անդամ։
1988 թվականին «Արվեստ կամ մահ» ընկերակցության անդամների հետ տեղափոխվել է Մոսկվա։ Ապրել է Տրիպրուդնի նրբանցքում՝ արտ-սքվոթում։
Ողբերգական պատահարի զոհ է դարձել 1991 թվականի հոկտեմբերի 20-ին Դոնի Ռոստովում։ Հուղարկավորվել է Դոնի Ռոստովի Հյուսիսային գերեզմանատանը։


== Անհատական ​​ցուցահանդեսներ ==
1991 – «Վասիլի Սլեպչենկո», «Էքսպերիմենտ» ցուցասրահ, Դոնի Ռոստով
2012 – «Վասիլի Սլեպչենկո», Ի հիշատակ Վասիլի Սլեպչենկոյի, Ռոստովի կերպարվեստների մարզային թանգարան, Դոնի Ռոստով
2017 – «Արվեստ կամ մահ», ZHDANOV պատկերասրահ, Ռուսաստանի նկարիչների միության ցուցասրահ, Տագանրոգ


== Խմբային ցուցահանդեսներ ==
1988 – «Մեկօրյա ցուցահանդես» (ռուս.՝ «Однодневная выставка»), «Прибой» գործարանի մշակույթի տուն, Տագանրոգ
1988 – «Жупел», Նկարիչների միության ցուցասրահ Գորկու փողոցում, Դոնի Ռոստով
1989 – «Իտալիան ունի երկարաճիտ կոշկի ձև» (ռուս.՝ «Италия имеет форму сапога»), Նկարիչների միության ցուցասրահ Նաբերեժնայայում, Դոնի Ռոստով
1990 – «Գեղանկարչության մեծ կախարդները» (ռուս.՝ «Великие чародеи живописи»), «Пересветов переулок» ցուցասրահ, Մոսկվա
2008 – «Մահկանացուի մասին արվեստում։ Ի հիշատակ Նիկոլայ Կոնստանտինովի» (ռուս.՝ «О смертном в искусстве. Памяти Николая Константинова»), М-պատկերասրահ, Դոնի Ռոստով
2009 – «Արվեստ կամ մահ» միություն, Ժամանակակից արվեստի թանգարան, Մոսկվա
2017 – «Կոմսից հետո» (ռուս.՝ «После Графа»), ZHDANOV պատկերասրահ, Ռուսաստանի նկարիչների միության ցուցասրահ, Տագանրոգ
2019 – «Կոմսից հետո 2019» (ռուս.՝ «После Графа 2019»), ZHDANOV պատկերասրահ, Ռուսաստանի նկարիչների միության ցուցասրահ, Տագանրոգ


== Ծանոթագրություններ ==
Հրաչ Չիլինկիրյան

Հրաչ Կարապետի Չիլինկիրյան (դեկտեմբերի 16, 1962(1962-12-16), Բեյրութ, Լիբանան), հայ սոցիոլոգ, սփյուռքագետ, հեղինակ։ Սոցիոլոգիայի դոկտոր (2003)։ Օքսֆորդի համալսարանի արևելագիտության ամբիոնի դասախոս։ 


== Կենսագրություն ==
Հրաչ Չիլինկիրյանը ծնվել է 1962 թվականին Բեյրութում։ 1984 թվականին ավարտել է Նյու Յորքի Կոնկորդիա քոլեջի արվեստների բաժնի (գրականության) բակալավրատուրան, 1987 թվականին` Նյու Յորքի Սուրբ Վլադիմիր աստվածաբանական ճեմարանի, 1991 թվականին` Նորթրիջի Կալիֆոռնիայի նահանգի համալսարանի պետական կառավարման մագիստրատուրաները, 2003 թվականին՝ Լոնդոնի Տնտեսագիտության և Քաղաքական Գիտությունների համալսարանի (London School of Economics and Political Science) սոցիոլոգիական գիտությունների դոկտոր։ 1990-1995 թվականներին հիմնադրել ու խմբագրել է «Ուինդոուս Քուորթելի» (անգլերեն) պարբերականը, 1991-1993 թվականներին եղել է Նյու Յորքում Ս. Ներսէս Աստուածաբանական ճեմարանի տեսուչ, 1995-1998 թվականներին աշխատել է ԱՄՆ-ի և Մեծ Բրիտանիայի գիտական հաստատություններում որպես Կովկասի և կասպիական տարածարջանի վերլուծաբան և խորհրդատու, 1998-2000 թվականներին` «Հայկական միջազգային պարբերականի» ավագ խմբագիր։ 2002-2012 թվականներին ղեկավարել է Քեմբրիջի համալսարանի եվրասիական գիտական հետազոտությունների ծրագիրը։ 2012 թվականից դասավանդում է Օքսֆորդի համալսարանի արևելագիտության ամբիոնում։
Աշխատությունները վերաբերում են Միջին Արևելքի ժամանակակից քրիստոնեա համայնքների, սփյուռքի և հայ եկեղեցու խնդիրներին, Լեռնային Ղարաբաղի հիմնահարցին, Կովկասի և կասպիական տարածաշրջանի հարցերին։


== Ծանոթագրություններ ==
Ժողովածու (1234)

Ժողովածու (1234), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1234 թվի տակ։ Ձեռագիրը գրվել է 1746 թվականին Ահարոն գրիչի կողմից, Սպահանում։ Ստացողը եղել է Ահարոնը։ Գրված է թղթի վրա, որը ունի 21.1X16.3 չափս։ Ձեռագիրը կազմված է 228 թերթից։ Գրված է միասյուն, նոտրգրով։ Ունի կիսախորան լուսանցազարդ մանրանկարներ։ Կազմը` դրոշմազարդ կաշի։ Հիշատակարաններ գրչի՝ 126ա։


== Բովանդակություն ==
Առ. Սիւնեցւոյ Մեկնութիւնք Սահմանաց գրոց. Ամենայն չար տանջելի-ի։
Գր. Տաթևացոյ Մեկնութիւն Եսայեալ։


== Ծանոթագրություններ ==
Նախագահ

Նախագահը պետության, որևէ վարչատարածքային կազմավորման, կոլեգիալ մարմնի, հասարակական միավորման կամ առևտրային կազմակերպության ընտրովի ղեկավարի պաշտոն։ Նախագահական կառավարման ձևով պետություններում նախագահը հանդիսանում նաև գործադիր իշխանության ղեկավար, իսկ խորհրդարանային երկրներում նա միայն պետության գլուխն է։
Ստուգաբանական տվյալներով նախագահ բառը գալիս է լատիներեն «prae» -նախ (before) և «sedere» (to sit)-նստել բառերից։ Սկզբնաղբյուրներում բառն օգտոգործվում էր որևէ միջոցառման ժամանակ գլխավորներին բնորոշելու համար։ Սակայն հիմա նախագահ բառը նաև օգտագործվում է՝ պետությունների, կիսապետությունների և հանրապետությունների առաջնորդների համար։
Բառի առաջին օգտագործումը եղել է Անգլիայի համայնքների պալատում (Commonwealth of England)։
Երբ ԱՄՆ-ն ադապտացրեց «նախագահ» տիտղոսը, որպես հանրապետական նահանգի գլխավորի տիտղոս, շատ երկրներ հետևեցին նրա օրինակին։ Լատինական Ամերիկայում Հայիթին առաջինն էր, որը 1807 թվականին ընդունեց նախագահ անունը երկրի գլխավորի համար։


== Տես նաև ==
Վարչապետ
Լես Մասիես դե Ռոդա

Լես Մասիես դե Ռոդա (կատ.՝ Les Masies de Roda), մունիցիպալիտետ Իսպանիայում։ Գտնվում է Կատալոնիա ինքնավար համայնքի Բարսելոնա նահանգում։ Մունիցիպալիտետը գտնվում է Օսոնա շրջանում։ Տարածքը կազմում է 16.5 կմ2։ Բնակչությունը՝ 758 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento Archived 2016-11-25 at the Wayback Machine.
Información de la Generalitat de Cataluña Archived 2007-09-29 at the Wayback Machine.
Información del Instituto de Estadística de Cataluña
Հռիփսիմե Մաթևոսյան

Հռիփսիմե Շավարշի Մաթևոսյան ( հոկտեմբերի 13, 1950, Երևան, Հայաստան), կենսաբանական գիտությունների դոկտոր, պրոֆեսոր, բժշկական գիտությունների թեկնածու։ Երևանի պետական բժշկական համալսարանի (ԵՊԲՀ) բժշկական կենսաբանության ամբիոնի վարիչ։


== Կենսագրություն ==
Հռիփսիմե Մաթևոսյանը ծնվել է 1950 թվականի հոկտեմբերի 13-ին Երևան քաղաքում։ 1957-1963 թվականներին սովորել է Երևանի Կամոյի անվան թիվ 76 միջնակարգ դպրոցում։ 1967 թվականին ընդունվել է Երևանի պետական բժշկական ինստիտուտի բուժական ֆակուլտետ, որն ավարտել է 1973 թվականին՝ գերազանցությամբ։ 1973-1976 թվականներին Երևանի պետական բժշկական ինստիտուտի բժշկական կենսաբանության ամբիոնի ասպիրանտ։ 
1977-1979 թթ. բժշկական կենսաբանության ամբիոնի ԳՀԼ (գիտահետազոտական լաբորատորիա) կրտսեր գիտախատող։ 
1979-1983 թթ. դեղագիտական ամբիոնի ԳՀԼ կրտսեր գիտաշխատող։ 
1983-1989 թթ. բժշկական կենսաբանության ամբիոնի ԳՀԼ ավագ գիտաշխատող։ 
1989-1997 թթ.ական կենսաբանության ամբիոնի ասիստենտ։ 
1997-2003 թթ. բժշկական կենսաբանության ամբիոնի դոցենտ։
2003-2008 թթ. բժշկական կենսաբանության ամբիոնի պրոֆեսոր։
2008-2009 թթ. բժշկական կենսաբանության ամբիոնի վարիչի պաշտոնակատար։
2009-2012 թթ. բժշկական կենսաբանության ամբիոնի պրոֆեսոր։
2012 թ. առ այսօր բժշկական կենսաբանության ամբիոնի վարիչ։
1979 թ.  ԵՊԲՀ-ում պաշտպանել է թեկնածուական թեզ՝ ստանալով բժշկական գիտությունների թեկնածուի գիտական աստիճան։
2000 թ.  պաշտպանել է դոկտորական թեզ՝ «Սրտի հեմոմիկրոցիրկուլյացիայի և նրա մկանային կառուցվածքների սիստեմային խանգառումները միոկարդի փորձարարական նեկրոզի պայմաններում և նրանց ֆարմակոլոգիական շտկման ուղիները » թեմայով` ստանալով կենսաբանական գիտությունների դոկտորի գիտական աստիճան։
2002 թ.  ստացել է պրոֆեսորի կոչում։
140 գիտական հոդվածների, 2 գյուտերի, 2 դասագրքի, 6 ուսումնամեթոդական ձեռնարկի հեղինակ է։ ԵՊԲՀ-ի բժկակենսաբանական մեթոդական հանձնաժողովի, ֆակուլտետային հորհուրդի, կենսաբանության միջազգային օլիմպիադայի (IBO) ժյուրիի անդամ։ Մասնագիտական վերապատրաստում է անցել ՌԴ Լենինգրադ քաղաքում, ԵՊԲՀ-ում՝ մի շարք ծրագրերի շրջանակներում։


== Պարգևատրումներ ==
2000 թ. ԵՊԲՀ 70-ամյակի առթիվ պատվոգիր
2005 թ. ԵՊԲՀ 70-ամյակի առթիվ ոսկե մեդալ
2011 թ. ԵՊԲՀ 90-ամյակի առթիվ արծաթե մեդալ
2011 թ. ԵՊԲՀ 90-ամյակի առթիվ ՀՀ կրթության և գիտության նախարարության շնորակալագիր


== Անձնական կյանք ==
Ամուսնացած է, ունի երկու երեխա։


== Ծանոթագրություններ ==
Բելոկոպիտովո

Բելոկոպիտովո (ուկրաիներեն՝ Білокопитове), գյուղ Ուկրաինայի Սումիի մարզի Գլուխովի շրջանում։ Հիմնադրվել է 17-րդ դարում։
2001 թվականի տվյալներով Բելոկոպիտովո գյուղում բնակվում էր 311 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուստավ Էյֆել

Ալեքսանդր Գուստավ Էյֆել (ֆր.՝ Alexandre Gustave Eiffel, դեկտեմբերի 15, 1832(1832-12-15)[…], Դիժոն - դեկտեմբերի 27, 1923(1923-12-27)[…], Փարիզ), ֆրանսիացի ճարտարագետ-շինարար։ Կառուցել է կամուրջներ, ուղեկամուրջներ և այլ կառույցներ՝ լայնորեն կիրառելով մետաղական կոնստրուկցիաներ։ Մասնակցել է Պանամայի ջրանցքի կառուցմանը։ Ֆրանսիայի մայրաքաղաք Փարիզում գտնվող Էյֆելյան աշտարակի կառուցողը նույնպես նա է։ Այն կառուցել է 1889 թվականին։ Էյֆելը նաև Նյու Յորքի Ազատության արձանի համար կրող կոնստրուկցիա է նախագծել։


== Ազգանունը ==
Գուստավ Էյֆելը ծնվել է Կոտ դ՛Օր դեպարտամենտում։ Եղել է Ալեքսանդր Էյֆելի և Կատրին Մելինիի (օրիորդական ազգանուն՝ Մոնյոզ) առաջին երեխան։
Նա Ժան Ռենե Բյոնիկհաուզենի սերդից էր, ով ներգաղթել էր գերմանակ Մարմագեն քաղաքից և հաստատվել Փարիզում 19-րդ դարի սկզբին։ Բյոնիկհաուզենի ժառանգներից երեքը՝ Ժորժ Էժեն Օսմանը Ժակոմ Գիտորֆոմը և Գուստավ Էյֆել փոխել են Փարիզի կերպարը(։ Էյֆել ազգանունը ընտանիքը վերցրել է որպես հիշեցում հարազատ Էյֆել լեռների (գերմաներեն հնչում է Այֆել)։ Չնայած ընտանիքը օգտագործում էր Էյֆել ազգանունը, բայց Գուստավը գրանցված էր Բյոնիկհաուզեն ազգանունով և պաշտոնապես մինչև 1880 թվականը այն չի փոխել։


== Կենսագրություն ==


=== Ուսում ===
Էյֆելը սովորել է Թագավորական լիցեյում։ Բարձր դասարաններում դժվարանալով մասնավոր դասերի է հաճախում և հանձնում բակալավրի քննություններ բնական և հումանիտար գիտություններից։
Փարիզում տեխնիկական համալսարանների դժվար քննություններին պատրաստվելու համար Գուստավը ընդունվում է Սեն Բարբ Քոլեժ։ Նրան ձգում էր Պոլիտեխնիկ դպրոցը, բայց դասատուները գտնում էին, որ նա այնտեղ ընդունվելուն պատրաստ չէ, և Գուստավը ընդունվում է Փարիզի արվեստների և արհեստների կենտրոնական դպրոցը։ Երկրորդ կուրսից մասնագիտանում է քիմիայի գծով և ավարտում դպրոցը 1855 թվականին։


== Երկեր ==
«Conférence de Gustave Eiffel sur la tour de 300 mètres» (П., 1889),
«Les ponts portatifs économiques» (համատեղ Collins, П., 1888)։


== Պատկերասրահ ==

		


== Ծանոթագրություններ ==
Պսինշոկո

Պսինշոկո (ռուս.՝ Псиншоко), գետ Ռուսաստանում, հոսում է Կաբարդինո-Բալկարիայի հանրապետությունում և Ստավրոպոլի երկրամասում։ Գետաբերանը տեղակայված է Զոլկա գետի ձախ ափին 84 կմ հեռավորության վրա։ Գետի երկարությունը 25 կմ է, ավազանի տարածքը 52,8 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07010000612108200001966
Հիդրոլոգիական ուսումնասիրությունների կոդը - 108200196
Ավազանի կոդը - 07.01.00.006
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նովայա Նազարովկա

Նովայա Նազարովկա (ռուս.՝ Новая Назаровка), գյուղ Ռուսաստանի Նիժնի Նովգորոդի մարզի Սեչենովսկի շրջանի կազմում։
Բնակչությունը 2008 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիչարդ Դավիթ Պրեխթ

Ռիչարդ Դավիթ Պրեխթ (գերմ.՝ ˈʁɪçaʁt ˈdaːvɪt pʁɛçt, դեկտեմբերի 8, 1964(1964-12-08)[…], Զոլինգեն, Դյուսելդորֆ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն): Գերմանացի փիլիսոփա և փիլիսոփայական հարցերի մասին հաջողված գիտական գրքերի հեղինակ։ Փիլիսոփայության պրոֆեսոր է Լյունեբուրգի և Բեռլինի երաժշտական համալսարաններում։ Գերմանական հեռուստատեսության (ZDF) "Precht" հեռուստաշոուի հաղորդավարն է։


== Կյանք ==
Ռիչարդ Դավիթ Պրեխթը Հանս-Յուրգեն Պրեխթի որդին է։ Նա մեծացել է այլընտրանքային և ոչ ավանդական բուրժուական ընտանիքում, որտեղ հասակ էին առնում ևս 5 երեխաներ։ Նրանցից երկուսը Վիետնամի պատերազմի ժամանակ 1969 և 1972 թթ.-ին նրա ծնողների կողմից որդեգրաված վիետնամցիներ էին։ Հայրը սովորական արդյունաբերական գծագրիչ էր, ով հետաքրքրված էր գրականությանմբ և պահում էր բավականին մեծ անձնական գրադարան։ Մայրը տնային տնտեսուհի էր, ով ընդգրկված էր “Terre des hommes” երեխաների իրավունքներին վերաբերող կազմակերպության մեջ։ Schwertstraße գիմնազիայում միջնակարգ կրթություն ստանալուց հետո, անում է իր “Alternative civilian service”-ը ։ Ապա սովորում է փիլիսոփայություն, գերմանական բանասիրություն, նաև` արվեստի պատմություն Քյոլնի համալսարանում։  1994 թվ.-ին պաշտպանում է դոկտորական աշխատանք գերմանական բանասիրության մեջ։ 1991-1995 թթ.-ին աշխատում է ճանաչողական գիտությունների հետազոտական նախագծի գիտաշխատող։ 
Որպես էսսեիստ Պրեխթի նյութերը տեղադրվել են գերմանական թերթերում և ամսագրերում։ 2002-2004 թթ.-ին եղել է գրականության տեսաբան, իսկ 2005-2008 թթ.-ին “Westdeutscher Rundfunk” հեռուստաընկերության արտահաստիքային մոդերատոր։


== Ծանոթագրություններ ==


== Արտաքին հղումներ ==
Richard David Precht: Natural Sciences and Humanities: Genesis of two Worlds, Webvideo, ZAKlessons 2013
Վիստա Ալեգրի

Վիստա Ալեգրի (պորտ.՝ Vista Alegre) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Ֆրեդերիկու Վեստֆալենի գավառի մեջ։ Բնակչությունը կազմում է 2884 մարդ, ըստ 2006 թվականի տվյալների։ Տարածքը կազմում է 77,454 կմ2։ Բնակչության խտությունը՝ 37,2 մարդ/կմ²։


== Վիճակագրություն ==
Համախառն ներքին արտադրանքը կազմել է 26 754 881,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 9 115,80 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,764։


== Պատմություն ==
Քաղաքը հիմնադրվել է 1988 թվականի սեպտեմբերի 5-ին։
Էթնիկ երաժշտություն

Էթնիկական երաժշտություն (անգլ.՝ World music թարգ.՝ «աշխարհի երաժշտություն», «աշխարհի ժողովրդների երաժշտություն») որևէ տարածաշրջանին բնորոշ տեղական երաժիշտների կողմից ստեղծված կամ կատարվող ավանդական կամ ժողովրդական երաժշտություն։ Երբեմն տվյալ ժանրը բնութագրում են որպես աշխարհի երաժշտություն, աշխարհի երաժշտության ամբողջություն, որևէ տեղական երաժշտություն, ոչ արևմտյան երաժշտություն։ Այս տերմինը ի սկզբանե նախատեսված էր էթնիկական որևէ յուրահատկություններ ունեցող երաժշտության համար, սակայն գլոբալիզացիայի ազդեցման պատճառով այն այժմ ընդգրկում է նաև բազմաթիվ ենթաժանրեր, որոնք առաջացել են տարբեր ժանրերի խառնման արդյունքում։


== Արտաքին հղումներ ==
Տարածաշրջանային և էթնիկ երաժշտություն հոդվածը Curlie-ում (ըստ DMOZ-ի)
Sounds and Colours - magazine about South American music and culture
World Music at SKY.FM Archived 2013-03-26 at the Wayback Machine. - A free World Music radio channel
World Music Central - World Music news, reviews, articles and resources
Ֆորխհայմ (այլ կիրառումներ)

Ֆորխհայմ անվանումը կարող է վերաբերել Գերմանիայի հետևյալ բնակավայրերին․

Ֆորխհայմ - շրջան է Գերմանիայում
Ֆորխհայմ - կոմունա Գերմանիայի Բադեն-Վյուրթեմբերգ երկրամասում
Ֆորխհայմ - քաղաք Գերմանիայում, շրջանային կենտրոն, որը գտնվում է Բավարիա երկրամասում
Բորկի (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԲորկիԲորկի (ուկրաիներեն՝ Бірки), քաղաքատիպ ավան Ուկրաինայի Խարկովի մարզի Նովովոդոլաժսկի շրջանում։ Հիմնադրվել է 1659 թվականին։
2001 թվականի տվյալներով Բորկի քաղաքատիպ ավանում բնակվում էր 657 մարդ։ Բնակավայրը զբաղեցնում է 1,35 կմ² տարածք։ Բնակչության խտությունը կազմում էր 486,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հրանտ Տեր-Անդրեասյան

Հրանտ Միհրանի Տեր-Անդրեասյան, (հոկտեմբերի 22, 1892, Պարտիզակ-սեպտեմբերի 11, 1978, Կ․ Պոլիս), հայ գրականագետ, պատմաբան, թարգմանիչ։


== Կենսագրություն ==
Նախնական կրթությունն ստացել է ծննդավայրի Ներսես-Շուշանյան վարժարանում, ավարտել Կ․ Պոլսի համալսարանի գրականության ֆակուլտետը։ Եղել է ուսուցիչ-տնօրեն Ռոդոսթոյի և Կ․ Պոլսի ազգային վարժարաններում (1913-1924), դասավանդել Պեզազյան և Մխիթարյան դպրոցներում, Կեդրոնական վարժարանում (1925-1963)։ 1963-1972 թվականներին՝ Կեդրոնականի տնօրենը։ Միաժամանակ դասախոսել ու գիտական աշխատանք է կատարել Կ․ Պոլսի համալսարանում, զբաղվել թուրքական պատմագրության հետ առնչվող հայկական աղբյուրներով («Պատմության վերաբերյալ հայկական աղբյուրներ», 1950, «Ջալալիների ապստամբությունները ըստ հայկական մի աղբյուրի», 1963, «ԺԴ և ԺԵ դդ․ թուրք պատմության վերաբերյալ հայերեն մանր ժամանակագրություններ և հիշատակարաններ», 1973 և այլն, գրվել են թուրքերեն)։ Տեր-Անդրեասյանի թուրքերեն թարգմանությամբ, ծանոթագրությամբ ու մեկնաբանություններով լույս են տեսել Երեմիա Չելեպի Քյոմուրճյանի «Պատմութիւն Ստամպօլայ»-ը (1952), Ղ․ Ինճիճյանի «Ստամպօլ»-ը (2 հրտ․, 1976), Գ․ Ակներցու «Պատմութիւն ազգին նետողաց»-ը (1954), Սիմեոն Լեհացու «Ուղեգրութիւն, տարեգրութիւն և հիշատակարանք»-ը (1964), Գ․ Օղուլլուխյանի «Ժամանակագրութիւն»-ը (1972), Պետրոս դի Սարգիս Գիլանենցի «Ժամանակագրութիւն Նադիր Շահի»-ն (1974) և այլն։ Կ․ Պոլսի 1924-1978 թվականների հայ մամուլում տպագրվել են նրա հոդվածներն ու ելույթները՝ հայ գրական-մշակութային հարցերի մասին։ Կատարել է ֆրանսերենից ու անգլերենից հայերեն թարգմանություններ, թարգմանել է նաև Ի․ Տուրգենևի և Ա․ Չեխովի գործերից։
Կոտեկինո

Կոտեկինո (իտալերեն՝ Cotechino), իտալական մսամթերք, նման է սալամիին, բայց անհրաժեշտ է եփել։ Սովորաբար անհրաժեշտ է ցածր ջերմաստիճանի տակ եփել 3 ժամ։ Անվանումն առաջացել է իտալերեն cotenna բառից։ Իտալիայի 4 շրջաններում այն համարվում է ավանդական ուտեստ։
Կոտեկինոյի պատրաստման համար օգտագործում են խոզի միս, գլխավոր մասը մի քանի նիհար խոզի միս։ Այս ամենն անցկացնում են մսաղացով, առատորեն համեմում են պղպեղով, համեմունքներով և աղով։ Ապա երշիկը չորացվում է և դրվում վաճառքի։
Սկզբում պատառաքաղով ծակծկում են մի քանի տեղ, ապա երշիկը 2-3 ժամ եփում եռացող ջրում։ Կոտեկինոն բոլիտո միստոյի անբաժանելի մասն է կազմում։ Մտնում է իտալական աղի կերակուրների հավաքածուի մեջ։


== Ծանոթագրություններ ==


== Արտաքին հղումներ ==
Կոտեկինոյի ստեղծման պատմություն
Թեքեյան մշակութային միություն (այլ կիրառումներ)

Թեքեյան մշակութային միություն, կարող է վերաբերել՝

Թեքեյան մշակութային միություն - Թեքեյան մշակութային միության (ԹՄՄ) մասնաճյուղ ԱՄՆ-ում
Թեքեյան մշակութային միություն - Թեքեյան մշակութային միության (ԹՄՄ) մասնաճյուղ Արգենտինայում
Թեքեյան մշակութային միություն - Թեքեյան մշակութային միության (ԹՄՄ) մասնաճյուղ Ավստրալիայում
Թեքեյան մշակութային միություն - Թեքեյան մշակութային միության (ԹՄՄ) մասնաճյուղ Կանադայում
Թեքեյան մշակութային միություն - Թեքեյան մշակութային միության (ԹՄՄ) մասնաճյուղ Լիբանանում
Տերեբետի

Տերեբետի (ռուս.՝ Теребеты), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կատուն գետի աջ ափով՝ 374 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010100312115100005070
Հիդրոլոգիական ուսումնասիրությունների կոդը - 115100507
Ավազանի կոդը - '13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լասկանո (Ուրուգվայ)

Լասկանո (իսպ.՝ Lascano), ոչ մեծ քաղաք Ուրուգվայի հարավարևելյան մասում՝ Ռոչա դեպարտամենտում։ Ընկած է 14-րդ և 15-րդ ազգային ավտոմայրուղիների հատման վայրի մերձակայքում, Սեբոլյատի գետից մոտավորապես 13 կիլոմետր հեռավորության վրա։


== Պատմություն ==
Բնակավայրը հիմնադրվել է 1876 թվականի փետրվարի 10-ին:Սկզբնական շրջանում եղել է փոքրիկ գյուղակ,որը 1880 թվականին մտել է նոր ձևավորված Ռոչա դեպարտամենտի կազմի մեջ։ 1908 թվականի հուլիսի 4-ին նրա կարգավիճակը Pueblo-ից (գյուղ) բարձրացվել, հասցվել է Villa-ի (փոքր քաղաքի), 1952 թվականի նոյեմբերի 3-ին էլ Լասկանոյին շնորհվել է Ciudad-ի (քաղաքի) կարգավիճակ։


== Բնակչություն ==
2011 թվականի մարդահամարի տվյալներով Լասկանոյում ապրում էր 7.645 մարդ։

Աղբյուրը՝ Instituto Nacional de Estadística de Uruguay:


== Ծանոթագրություններ ==


== Արտաքին հղումներ ==
INE Լասկանոյի հատակագիծը
Lascanoweb
Սեն Մորիս դ'Արդեշ

Սեն Մորիս դ'Արդեշ (ֆր.՝ Saint-Maurice-d'Ardèche), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 302 մարդ, բնակչության խտությունը` 58.19 մարդ/կմ²։ Բնակավայրը զբաղեցնում է 5.19 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 145 կմ հարավ, Պրիվա քաղաքից` 29 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 216 աշխատունակ (15-64 տարեկան) բնակիչ, որոնցից ակտիվ էին 162-ը, իսկ ոչ ակտիվները` 54։ Ակտիվության ցուցանիշը կազմում է 75,0 %։ 162 աշխատունակ մարդկանցից աշխատել է 153 անձ (91 տղամարդ և 62 կին)։ Գործազուրկ են եղել 9 անձ (4 տղամարդ և 5 կին)։ 54 անաշխատունակներից 19-ը եղել են աշակերտներ կամ ուսանողներ, 27-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոնևո (գյուղ, Կոմպանեևսկի շրջան)

Կոնևո (ուկրաիներեն՝ Коневе), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Կոնևո գյուղում բնակվում էր 28 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիվոնիա

Լիվոնիա (լատ. Livonia, գերմ. Livland), 12-րդ-13-րդ դարերը լիվերի բնակության շրջանը Դաուգավա և Գաուի գետերի ստորին հոսանքներում, 13-րդ դարի 2-րդ քառորդից մինչև 561-ը՝ գերմանացի խաչակիրների նվաճած Լատվիայի և Էստոնիայի ամբողջ տերիտորիան։ Լիվոնիա էր կոչվում անվանականորեն Հռոմի պապի և Գերմանիայի կայսեր իշխանության տակ գտնվող ֆեոդալական 5 պետությունների՝ Լիվոնյան օրդենի, Ռիգայի արքեպիսկոպոսության, Կուռլանդական, Դերպտի (Տարտու), Էզել-Վիկի եպիսկոպոսությունների համադաշնակցությունը (կոնֆեդերացիան)։ Կուռլանդական դքսության ստեղծումից (1561) հետո Լիվոնյան սկսեցին կոչել Հյուսիսային Լատվիան և Հյուսիսային Էստոնիան, որոնք 1558-1883 թվականներին Լիվոնյան պատերազմի ընթացքում անցան Ռեչ Պոսպոլիտային, իսկ 629 թվականից Շվեդիային։ Այդ նեղ իմաստով էլ «Լիվոնիա» տերմինը 17-րդ դարի դարի փոխարինվեց Լիֆլանդիա տերմինով։
Ռաֆայել Կառասկո

Ռաֆայել Կառասկո Գառորենա (իսպ.՝ Rafael Carrasco Garrorena, սեպտեմբերի 28, 1902(1902-09-28), Բադախոս, Էստրեմադուրա, Իսպանիա - 1981, Բադախոս, Էստրեմադուրա, Իսպանիա), իսպանացի աստղագետ, աշխատել է Մադրիդի աստղադիտարանում։
Եղել է Մադրիդի Կոմպլուտենս համալսարանի պրոֆեսոր և Մադրիդի աստղադիտարանի տնօրենի տեղակալ։ 1939 թվականից 1943 թվականները Իսպանական Քաղաքացիական Պատերազմի տարիներին հանվել է պաշտոնից։ Պատերազմից հետո վերականգնվել է պաշտոնում և աշխատել մինչև 1952 թվականը։
Համաձայն Փոքր մոլորակների կենտրոնի տվյալների հայտնագործել է (1644) Ռաֆիտա աստերոիդը 1935 թվականի դեկտեմբերի 16-ին։ Նա նաև հայտնաբերել է C/1932 H1 Կառասկո գիսաստղը։


== Ծանոթագրություններ ==


== Արտաքին հղումներ ==
Biografia di Pedro Carrasco Garrorena con accenni alla vita di Rafael. (իսպ.)
Biografia di Pedro e Rafael Carrasco Garrorena. (իսպ.)
Biografia di Rafael Carrasco Garrorena. (իսպ.)
Գարմիշ-Պարտենկիրխեն (շրջան)

Գարմիշ-Պարտենկիրխեն  (գերմ.՝ գերմ.՝ Landkreis Garmisch-Partenkirchen), շրջան Գերմանիայում։ Շրջանի կենտրոնն է Գարմիշ-Պարտենկիրխեն քաղաքը։ Զբաղեցնում է 1.012,28 կմ2։ Բնակչությունը 87 590 մարդ է։ Բնակչության խտությունը 87 մարդ/կմ2։
Շրջանի պաշտոնական կոդը 09 1 80 է։ Շրջանում 22 համայնք կա։


== Ծանոթագրություններ ==
Չելիե Մեսապիկա

Չելինո Սան Մարկո (իտալերեն՝ Ceglie Messapica), կոմունա Իտալիայում։ Գտնվում է Ապուլիա մարզում՝ Բրինդիզի գավառում։ Բնակչությունը կազմում է 21 370 մարդ, բնակչության խտությունը կազմում է 159 մարդ/կմ²։ Զբաղեցնում է 130 կմ² մակերես։ Փոստային ինդեքս՝ 72013, հեռախոսային կոդ՝ (+39) 0831։


== Ժողովրդագրություն ==
Բնակչության աճ։


== Կապի տվյալներ ==
Հեռախոս։ 0831 387001
Էլեկտրոնային փոստ։ ceglie@ceglie.org
Պաշտոնական կայք՝ http://www.ceglie.org


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռուդելցհաուզեն

Ռուդելցհաուզեն (գերմ.՝ Rudelzhausen), Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 3202 մարդ (2010 թվականի դեկտեմբերի 31-ի տվյալներով)։ Զբաղեցնում է 40,82 կմ² տարածք։ Պաշտոնական կոդը՝ 09 1 78 122։
Կոմունան բաժանված է 20 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Սև միջանցք

«Սև միջանցք», Մայքլ Մուրկոկի գիտական-ֆանտաստիկ վեպ, որը հրապարակվել է 1969 թվականին՝ նախ ԱՄՆ-ի «Ace Books-ի Ace Science Fiction Specials» շարքի շրջանակներում, այնուհետև Մեծ Բրիտանիայի «Mayflower Books»-ի կողմից։ Վեպը պատմում է մի մարդու մասին, ով Երկրից, որտեղ քաղաքակրթությունն ընկել է անիշխանության ու պատերազմի անդունդը, թռել է դեպի աստղեր։ Ըստ էության, այս վեպը հասարակության քայքայման և անհատական խորը սոցիալական մեկուսացման մասին է։


== Համառոտ բնութագրում ==
Աշխարհը հիվանդ էր։ Առաջնորդներ, մարգարեներ, ֆյուրերներ, քաղաքական գործիչներ․ նրանք բոլորը խելագար էին։ Եվ Ռայանն իր ընտանիքին ընկղմեց անաբիոզի մեջ և ուղևորվեց Մյունխեն 15040 մոլորակ։ Մտերիմ մարդկանց հետ գտնվելով տիեզերքում՝ արհեստական հիբերնացիայում, Ռայանն ուզում էր ստեղծել Նոր աշխարհ. ավելի երջանիկ, նոր առողջ հասարակություն, որոնք չունեն հին խնդիրները․․․ Նա տիեզերքում ճանապարհորդում էր արդեն 3 տարի։ Մնացել էր թռչել ևս 2-ը․․․ Ռայանը միայնակ էր տիեզերքում և սկսել էր խելագարվել․․․


== Հեղինակություն ==
Չնայած վեպը վերագրվում է Մայքլ Մուրկոկին, վեպը հիմնվում է այն գաղափարի վրա, որը սկսել, բայց չէր ավարտել Մուրկոկի կինը` Հիլարի Բեյլին։ Մուրկոկը Բեյլիից վերցրեց Երկրի վրա առկա հերոսների գործողությունների նկարագրությունները և փոփոխելով այն ավելացրել է նոր տեսարաններ։


== Քննադատություն ==
Բարի Մալզբերգը վեպի հրապարակումն ընդունեց ոչ միանշանակ, ասելով, որ «այն բավականաչափ լավը չէ», սակայն ավելացրեց․ «Այնուամենայնիվ ես վստահ եմ, որ Մուրկոկը կգրի նշանակալի վեպ, որը լիարժեքորեն կհամապատասխանի նրա հավակնություններին և մեր սպասումներին»։
Սև միջանցքը հիշատակվել է Կարլ Վեգների կողմից՝ որպես գիտաֆանտաստիկ սարսափ ժանրի 13 լավագույն գրքերից մեկը։


== Ծանոթագրություններ ==
Left and Right

Left and Right, ամերիկացի երգիչ Չարլի Փութի և հարավկորեացի երգիչ և BTS Boyz Band-ի անդամ Jongook-ի երգը, որը թողարկվել է Atlantic Records լեյբլում 2022 թվականի հունիսի 24-ին՝ որպես Չարլի Փութի առաջիկա երրորդ ստուդիական ալբոմի երրորդ սինգլ։ Այն գրվել է Փութի և Jacob Casher-ի կողմից, որոնցից առաջինը նաև հանդես է եկել որպես պրոդյուսեր։ Երգը հասանելի է թվային ձևաչափով և սահմանափակ քանակությամբ CD սինգլի տեսքով։
Երգի թողարկման օրը թողարկվել է նաև պաշտոնական երաժշտական տեսահոլովակը։


== Նախապատմություն և թողարկում ==
Ջոնգուկը ուշադրություն է դարձրել Չարլի Փութի երաժշտությանը 2015 թվականից։ Ջոնգուկը թողարկել է Փութի «We Don't Talk Anymore» երգի քավեր տարբերակը 2016 թվականին, որը գրավել է երգչի ուշադրությունը։ Կատարողները սկսել են շփվել Twitter-ի միջոցով։ 2017 թվականին թողարկվել է երկրորդ քավեր տարբերակը՝ BTS խմբի մեկ այլ անդամ Ջիմինի մասնակցությամբ։ Ջոնգուկը և Փութը 2018 թվականին համատեղ կատարել են երգը Genie Music Awards-ում։
Ի սկզբանե Փութը հրապարակել է «Left and Right» երգի սոլո տարբերակը 2022 թվականի փետրվարին TikTok հարթակում։ Ապրիլին նա Twitter-ում գրել էր իր երգին BTS-ի մասնակցության մասին իր երազանքի մասին։ Հունիսին նա ակնարկել է անանուն արտիստի հետ առաջիկա համատեղ աշխատանքի մասին։ Հունիսի 5-ին iHeartRadio-ին տված հարցազրույցի ժամանակ Փութը հաստատել է, որ աշխատել է K-pop կատարողի հետ, սակայն չի նշել երգի թողարկման ամսաթիվը, համահեղինակը նույնպես մնացել է անանուն։ Հունիսի 17-ին նա միաժամանակ հաստատել է համագործակցության փաստը, և նշել, որ կատարողը BTS-ի Ջոնգուկն է՝ թողարկելով TikTok-ի առաջին պաշտոնական անոնսը։ Կարճ տեսանյութում նա զանգահարում է վերոնշյալ անձին, ով գտնվում է ձայնագրման ստուդիայում և խնդրում է երգից տարբեր տողեր երգել։ Վերջում հնչում է երգից մի հատված։ Փութը նաև հայտարարել է, որ սինգլը կթողարկվի 24-ին, եթե այն հավաքի 500 000 նախնական ներբեռնումներ։ Հունիսի 23-ին Instagram-ի իր էջում երկու անգամ հայտարարել է սինգլի մասին։ Փութը կիսվել է երաժշտական տեսահոլովակի հատվածով դրա թողարկումից մեկ օր առաջ։
Սինգլը թողարկվել է, ինչպես և խոստացվել էր, հունիսի 24-ին՝ կեսգիշերին։ Սինգլի թողարկման օրը թողարկվել է երաժշտական տեսահոլովակ։
«Left and Right» երգը հարավկորեական Gaon հիթ-շքերթում նորամուտը կատարել է 49-րդ հորիզոնականում 26-րդ շաբաթվա թողարկումում՝ զբաղեցնելով ամենաբարձր տեղը հունիսի 19-25-ն ընկած ժամանակահատվածի նորույթների շարքում։ Ճապոնիայում այն նորամուտը կատարել է երկրորդ հորիզոնականում Oricon ամենօրյա թվային սինգլային հիթ-շքերթում հունիսի 24-ին։ Այն ընդգրկվել է հուլիսի 4-ին Digital Single Chart-ի թողարկումում՝ չորրորդ հորիզոնականում։ Սինգլը Billboard Japan Hot Overseas հիթ-շքերթում նորամուտը կատարել է հունիսի 29-ին 24-րդ հորիզոնականում։


== Երգացանկ ==
Cassette/CD single (Original and Alternate Cover)/Digital download/Flexi disc"Left and Right" – 2:34Deluxe 2-Disc CD Package"Left and Right" – 2:34
"Left and Right" (Instrumental) – 2:32Digital single (Acapella)"Left and Right" (Acapella) – 2:34Digital single (Instrumental)"Left and Right" (Instrumental) – 2:32Sam Feldt Remix"Left and Right" (Sam Feldt Remix) – 2:42Galantis Remix"Left and Right" (Galantis Remix) – 2:42


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Սիդհարթա (վեպ)

«Սիդհարթա» (գերմ.՝ Siddhartha), Հերման Հեսսեի այլաբանական վեպ-առակը, որն առաջին անգամ հրատարակվել է S. Fischer Verlag հրատարակչության կողմից 1922 թվականին։ Վեպը պատմում է Գաութամա Բուդդայի ժամանակակից բրահման Սիդհարթայի հոգևոր ինքնաճանաչման ճանապարհի մասին։ Այն Հեսսեի 9-րդ վեպն է, գրված է գերմաներեն, պարզ, քնարական ոճով։ ԱՄՆ-ում տպագրվել է 1951 թվականին և ազդեցիկ դարձել 1960-ականներին։ Հեսսեն վեպը նվիրել է Ռոմեն Ռոլանին և Վիլհելմ Գանդերտին։
«Սիդհարթա» բառը կազմված է սանսկրիտի 2 բառերից՝ «սիդհա» (նվաճած)+ «արթա» (այն, ինչ փնտրում է), ինչը միասին նշանակում է «նա, ով հասել է նպատակին» կամ «նա, ով գտել է իմաստը (գոյը)»։ Իրականում այն Բուդդային տրված մականուններից էր, իսկ գրքում Բուդդան հիշատակվում է որպես «Գոթամա»։


== Ծանոթագրություններ ==


== Արտաքին հղումներ ==
Սիդհարթան գրապահարանում
Սարդոն դե Դուերո

Սարդոն դե Դուերո, (իսպ.՝ Sardón de Duero) մունիցիպալիտետ Իսպանիայում։ Գտնվում է Վալիադոլիդ պրովինցիայում Կաստիլիա և Լեոն ինքնավար մարզում։ Մունցիպիլատետը մտնում է Կամպանիա դե Պինարես շրջանում։ Տարածքը կազմում է 19,71 կմ2։ Բնակչությունը՝ 699 մարդ (2010 թվականի տվյալներով)։ Պրովինցիայի վարչական կենտրոնից գտնվում է 29 կմ հեռավորության վրա։


== Պատկերասրահ ==

		
		
		


== Արտաքին հղումներ ==
Arte románico en la ribera del Duero
Գրիգորովկա (գյուղ, Պոլոգիի շրջան)

Անվան այլ կիրառումների համար տե՛ս՝ ԳրիգորովկաԳրիգորովկա (ուկրաիներեն՝ Григорівка), գյուղ Ուկրաինայի Զապորոժիեի մարզի Պոլոգիի շրջանում։ Բնակավայրը նախկինում նաև անվանվել է Նովոգրիգորովկա։ Հիմնադրվել է 1789 թվականին։
2001 թվականի տվյալներով Գրիգորովկա գյուղում բնակվում էր 1 210 մարդ։ Բնակավայրը զբաղեցնում է 6,16 կմ² տարածք։ Բնակչության խտությունը կազմում էր 196,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չելյա

Չելյա (ռուս.՝ Челя), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Ստորին Տիխտա գետի ձախ ափին՝ 6 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պսամետիհ III

Պսամետիհ III, ով հայտնի է նաև որպես Պսամտիկոս III (ամբողջական անունը` Անկխկաենռա Պսամետիհ III) Հին Եգիպտոսի Ուշ թագավորության XXVI արքայատոհմի վերջին փարավոնն է եղել և կառավարել է մ.թ.ա. 526-525 թվականներին։ Նա Աբ Մոսեի (Ամասիս II) որդին էր։


== Կառավարում։ Պատերազմ Պարսկաստանի հետ ==
Պսամետիհ III կառավարման ժամանակ պարսիկները հարձակվեցին Եգիպտոսի վրա։ Իր ուժերը կենտրոնացնելով Պաղեստինում, Պարսից արքա Կամբյուսես II համաձայնության եկավ արաբական քոչվորների հետ, որոնց ձեռքում էր գտնվում Սինայի անապատից դեպի եգիպտական սահմանները ձգվող ուղիները։ Այդ համաձայնության շնորհիվ Կամբյուսեսն իր զորքին ապահովում է խմելու ջրով, որը բերվում էր ուղտերի միջոցով։ Պարսիկները ծովում չունեին իրենց նավատորմը, սակայն նրանք ակտիվորեն կիրառում էին փյունիկական, ինչպես նաև հունական նավերը։
Բացի այդ, եգիպտացիների ծովային ուժերի հրամանատար Ուջախորեսենտը չէր թաքցնում իր դավաճանական կեցվածքը։ Իր նոթերում նա անկեղծորեն նկարագրում է պարսից արքաների բարեգթությունը, ինչպես նաև նրանց կողմից ստացած նվերների և շնորհների մասին, ինչը բավականին կասկածելի է։ Պարսիկների կողմն էր անցել նաև Եգիպտոսում գտնվող հույն վարձկանների հրամանատար Ֆանեսը, ով զավթիչներին անփոխարինելի ծառայություններ է մատուցել։ Սակայն հույն վարձկանները` պահպանելով փարավոնի հանդեպ հավատարմությունը, սպանում են իրենց հրամանատարի որդիներին, ովքեր լիովին անմեղ էին։
Չնայած աննպաստ իրադրությանը, եգիպտական բանակը սահմանային Պելուսիում քաղաքի մոտ տեղի ունեցած ճակատամարտում թշնամուն արժանի դիմադրություն է ցույց տալիս։ 70 տարի հետո Հերոդոտոսը մանրակրկտորեն հետազոտում է մարտի դաշտը և հայտնաբերում մեծ թվով սպանվածների մնացորդներ։
Պոլիենուսը նույնիսկ հումորով ասել է.

Այդ ճակատամարտում պարսիկներին հաջողվում է կոտրել եգիպտացիների դիմադրությունը, ինչը նրանց հետագա հաջողությունների գլխավոր երաշխիքներից մեկն էր։
Մ.թ.ա. 525 թվականի մայիսին գրավվում է Մեմֆիսը, որտեղ պարսիկները դաժան հաշվեհարդար են տեսնում. 2000 բնակիչ, այդ թվում նաև Պսամետիհի որդին, գլխատվում են, սակայն իրեն` Պսամետիհին խնայում են։ Դրանից հետո Կամբյուսես II թագադրվում է որպես փարավոն` կրելով «Եգիպտոսի արքա, երկրի արքա» տիտղոսը (մ.թ.ա 525 թվականի օգոստոս)։
Նուբիայի դեմ Կամբյուսեսի ձեռնարկած արշավանքի ձախողումից օգտվելով` Պսամետիհը ապստամբում է պարսիկների դեմ։ Մ.թ.ա. 524 թվականին Կամբյուսեսը հաղթանակած վերադառնում է Մեմֆիս, որտեղ գլխատում է Պսամետիհին և մյուս ապստամբենրին։ Եգիպտոսում կառավարիչ է նշանակվում պարսիկ Արիանդոսը։
Հերոդոտոսն իր «Պատմություն» աշխատության երրորդ գրքում նկարագրում է Կամբյուսեսի` վերջին եգիպտացի փարավոնի (հաշվի չառնելով պարսկական տիրապետությունից հետո 3 դինաստիաներին) ընտանիքի անդամների հանդեպ իրագործած դաժանությունները։ Պսամետիհի դուստրը ստրկության է վաճառվում, որդին մահվան է դատապարտվում և քառատվում։ Իսկ ապստամբած Պսամետիհը դատապարտվում է խմել ցլի արյուն, ինչի արդյունքում նա վախճանվում է մ.թ.ա. 523 թվականին։ Սեկստոս Աֆրիկացին` վկայակոչելով Մանեթոնին, նշում է, որ Պսամետիհ III (Պսամեհերիտես) կառավարել է 6 ամիս։ Իսկ Եվսեբիոս Կեսարացին ընդհանրապես չի հիշատակում Պսամետիհ III փարավոնին։
(8282) Դելպ

(8282) Դելպ (անգլ.՝ Delp), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 10-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,089338 ա. մ., առավելագույնը մոտենում է 2,5646 ա. մ. հեռավորության վրա և հեռանում 3,6141 ա. մ.։ Արեգակի շուրջ մեկ ամբողջական պտույտ է կատարում 1983,34 երկրային օրվա ընթացքում, իր ուղեծրով շարժվելով միջինում 0,181512 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8282) Դելպ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրոդ (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ԲրոդԲրոդ (ուկրաիներեն՝ Брід), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Բրոդ գյուղում բնակվում էր 67 մարդ։ Բնակավայրը զբաղեցնում է 0,284 կմ² տարածք։ Բնակչության խտությունը կազմում էր 235,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Որդան Կարմիր (այլ կիրառումներ)

Որդան Կարմիր, կարող է վերաբերել՝

Որդան Կարմիր - հայկական Որդան Կարմիր ռոք-խմբի առաջին պաշտոնական մինիալբոմը
Որդան Կարմիր - հայկական ալտերնատիվ-մետալ խումբ
Բայհելյանի ստորջրյա թանգարան

Բայհելյանի ստորջրյա թանգարանը կամ «Սպիտակ կռունկի լեռնագոտու ստորջրյա թանգարանը» ստորջրյա թանգարան է, որը կառուցվել է Ֆուլինի Սպիտակ կռունկի լեռնագոտու (չինարեն՝ 涪陵白鹤梁) մերձակայքում։ Դա Չինաստանի առաջին ստորջրյա թանգարանն է։ Այն գտնվում է Չոնցզին քաղաքում։
Թանգարանը կառուցված է Յանցզի գետի վրա, հայտնի Երեք կիրճերի ջրամբարտակի մոտ։ Թանգարանի բացումն արվել է 2009 թ. մայիսի 18-ին։ Թանգարանի շինարարության աշխատանքները սկսվել էին 2002 թ. և արժեցել էին 28 միլիոն ԱՄՆ դոլար։ Թանգարանի ճարտարապետն է Գե Ձյուրունը։
Բայհելյանը (բառացի` «Սպիտակ կռունկի լեռնագոտի») Չոնցզինի տարածքում գտնվող հնավայր էր, որը Երեք կիրճերի ջրամբարտակի կառուցման ընթացքում մնացել է ջրի տակ։
Թանգարանում ցուցադրված են վիմագրեր, որոնց վրա նկարագրված են Յանցզի գետի մակարդակի տատանումները մոտ 1200 տարվա ընթացքում։ Այդտեղ ներկայացված են նաև Տան հարստության ժամանակաշրջանի ձկնաքանդակներ և վիմագրություններ։ Ընդհանուր առմամբ թանգարանում ներկայացված է 14 ձկնաքանդակ, որոնց վրա նշված են ջրի մակարդակի տատանումները։ Վիմագիր արձանագրությունների ընդհանուր ծավալը կազմում է մոտ 30.000 բառ։
1994 թվականից սկսած Չինաստանի կառավարական տարբեր հանձնաժողովներ քննարկում էին հնավայրի պահպանության հարցը և վերջապես որոշվեց այն վերածել ստորջրյա թանգարանի։
Ներկայում թանգարանը ծածկված է ապակեպատ կամարով և լցված է իոնազերծված ջրով, որպեսզի թանգարանի ամբողջ տարածքում ջրի ճնշումը լինի նույնը։ Գետի ափերից դեպի ներքև են իջնում երկու հորան, որոնցով այցելուները կարող են իջնել ստորջրյա դիտասրահներ և տեսնել հնավայրը։
Հնավայրի տարածքում հայտնաբերված որոշ նմուշներ ցուցադրված են Չոնցզինի կենտրոնում գտնվող Երեք կիրճերի թանգարանում։


== Ծանոթագրություններ ==
Սելեշնյա

Սելեշնյա (ռուս.՝ Селешня), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժուրավկա ձորակի գետ

Ժուրավկա ձորակ (ռուս.՝ Журавка овраге), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Շչելկան գետի ձախ ափին՝ 70 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տերսա գետն է, գետի ենթաավազանը Խյոպրա և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300212107000008893
Հիդրոլոգիական ուսումնասիրությունների կոդը - 107000889
Ավազանի կոդը - 05.01.03.002
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ազատ Շերենց

Ազատ Արմենակի Շերենց (ապրիլի 5, 1913(1913-04-05), Թիֆլիս, Ռուսական կայսրություն - դեկտեմբերի 25, 1993(1993-12-25), Երևան, Հայաստան), հայ դերասան, հայկական կինեմատոգրաֆիկ կատակերգության հիմնադիրներից մեկը։ ՀԽՍՀ ժողովրդական արտիստ (1965)։


== Կենսագրություն ==
Դերասանական կարիերան սկսել է 1931 թվականին՝ Երևանի Գաբրիել Սունդուկյանի անվան թատրոնում։ 1934-1937 թվականներին Շերենցն ուսուցանում է Մոսկվայի հայկակական թատրոն-ստուդիայում։ 1937-1968 թվականներին Շերենցն աշխատել է Լենինականի (այժմ՝ Գյումրի) թատրոնում։ 1968 թվականից սկսած Շերենցը դերեր է ստանում «Հայֆիլմ» կինոստուդիայի թողարկած մի շարք կինոնկարներներում, որոնցից կարելի է նշել «Տղամարդիկ», «Մենք ենք, մեր սարերը», «Սերոբի ծառը» (ֆիլմ), «Խաթաբալան» և «Խնձորի այգին»։


== Ընտրված ֆիլմագրություն ==


== Ծանոթագրություններ ==


== Արտաքին հղումներ ==
IMDb էջը
Մրջյուն Անթցը

«Մրջյուն Անթցը» (անգլ.՝ Antz) 1998 ամերիկյան անիմացիոն ֆիլմ `ռեժիսորներ Էրիկ Դարնելի և Թիմ Johnոնսոնի կողմից։ Բնօրինակ «Antz» -ը «Ants» (մրջյուններ) և անգլերեն Z տառերի (գլխավոր հերոսի անուն) համադրություն է։
1998 թվականի սեպտեմբերի 19-ին մուլտֆիլմը ներկայացվեց Տորոնտոյի միջազգային կինոփառատոնում։ ԱՄՆ-ի թողարկումը տեղի ունեցավ 1998 թվականի հոկտեմբերի 2-ին, իսկ մուլտֆիլմը թողարկվեց ռուսական էկրաններին 1999 թվականի հունվարի 1-ին։


== Սյուժե ==
Մեծ մրջյունը բաժանված է երկու մասի ՝ աշխատող մրջյուններ և զինվորական մրջյուններ։ Բանվորներն աշխատում են առավոտից երեկո, իսկ զինվորները պայքարում են տերմիտների դեմ ՝ գերիշխող և նախանձ գեներալ Մենդիբալի հրամանատարությամբ։ Միշտ էլ այդպես է եղել։ Եվ ոչ ոք, բացի Ant Z- ից, որն աշխատում է թունելի կառուցման վրա, չի կարծում, որ ամեն ինչ կարող է տարբեր լինել։ Մի օր արքայադուստր Բալան գալիս է բար պարելու և այնտեղ հանդիպում է մի մրջյունի։ Նա սիրահարվում է գեղեցկությանը առաջին հայացքից։ Գոնե մի անգամ էլ նրան տեսնելու համար, Z- ը փոխանակվում է իր զինվոր ընկեր Ուիվերի հետ և գնում է զորահանդեսի ՝ չիմանալով, թե իրեն ինչ է սպասում։


== Արտաքին հղումներ ==
«Մրջյուն Անթցը»(անգլ.) ֆիլմը Internet Movie Database կայքում


== Ծանոթագրություններ ==
Վարդգես Հակոբյան

Վարդգես Թորգոմի Հակոբյան (օգոստոսի 15, 1932(1932-08-15), Լճաշեն, Սևանի շրջան, Հայկական ԽՍՀ, ԱԽՖՍՀ, ԽՍՀՄ - ապրիլի 22, 1975(1975-04-22), Երևան, Հայկական ԽՍՀ, ԽՍՀՄ), հայ երկրաբան։ Երկրաբանահանքաբանական գիտությունների դոկտոր (1973)։


== Կենսագրություն ==
Վարդգես Հակոբյանը ծնվել է 1932 թվականին Օրդաքլու (այժմ՝ գյուղ Լճաշեն, ՀՀ Գեղարքունիքի մարզում) գյուղում։
1954 թվականին ավարտել է Երևանի պետական համալսարանը։ 1958-1975 թվականներին եղել է ՀԽՍՀ ԳԱ երկրբանական գիտությունների ինստիտուտի ավագ գիտաշխատող։ Հակոբյանի աշխատություններում լուսաբանված են ՀՀ տարածքի կավճի ժամանակաշրջանի նստվածքների կենսաշերտագրությունը և ֆաունան։ Ուսումնասիրությունների հիման վրա կազմվել է ՀԽՍՀ կավճի ժամանակաշրջանի նստվածքների նոր քարտեզը։ Մասնակցել է «ՀՍՍՀ բրածո ֆաունայի ատլասի» (1974) կազմման աշխատանքներին։
Հաց, սեր և ֆանտազիա

Հաց, սեր և ֆանտազիա (իտալերեն՝ Pane, Amore e Fantasia; Իտալիա, 1953), Լուիջի Կոմենչինի նկարահանած ռոմանտիկ կատակերգություն։ Էկրան է բարձրացել 1953 թվականի դեկտեմբերի 22-ին։ Առաջին հետպատերազմյան իտալական «ժողովրդական կատակերգություններից», որը մեծ հաջողություն ունեցավ ոչ միայն Իտալիայում, այլև Եվրոպայում ընդհանրապես։ Գլխավոր դերերում են այն ժամանակ նորաթուխ դերասանուհի Ջինա Լոլոբրիջիդան և հայտնի ռեժիսոր և դերասան Վիտորիո դե Սիկան։ 1954 թվականին կինոնկարը «Բեռլինի կինոփառատոնում» արժանացել է «Արծաթե արջ» կինոմրցանակի։


== Ծանոթագրություններ ==


== Արտաքին հղումներ ==
Հաց, սեր և ֆանտազիա(անգլ.) ֆիլմը Internet Movie Database կայքում
«Հաց, սեր և ֆանտազիա»(անգլ.) ֆիլմը Allmovie կայքում:
Ռասյոմոն

Ռասյոմոն (ճապոներեն 羅生門), ճապոնական գեղարվեստական ֆիլմ, նկարահանված 1950 թվականին ռեժիսոր Ակիրա Կուրոսավայի կողմից։ Ռյունոսկե Ակուտագավայի «Թավուտում» ( 薮の中) և «Ռասյոմոնի դարպասները» պատվածքների էկրանավորում։


== Սյուժե ==
Ֆիլմը պատմություն է մի սամուրայի սպանություն մասին, ինչը պատմվում է ֆիլմի տարբեր հերոսների կողմից՝ սամուրայի սպանության համար մեղադրվող ավազակի, սամուրայի կնոջ, փայտահատի (ով ականատես է եղել սպանությանը) և մեռած սամուրայի հոգու (նա խոսում է մի վհուկի միջոցով)։ Սակայն նշված 4 անձինք յուրաքանչյուրը առանձին պատմում է իր պատմությունը, որոնք չեն համապասխանում մեկը մյուսին, ընդ որում յուրաքանչյուր հերոս իր պատմության մեջ մեղադրում է հենց իրեն սամուրայի սպանության մեջ, իսկ մեռած սամուրայի հոգին ասում է, որ ինքնասպան է եղել։
Ֆիլմը ավարտվում է այդպես էլ չլուսաբանելով իրական եղելության մասին։


== Դերերում ==
Տոսիրո Միֆունե - ավազակ Տաձոմարու
Մատիկո Կե - Մասակո Կանաձավա
Մասայուկի Մորի - Տակեհիրո Կանաձավա
Տակասի Սիմուրա - փայտահատ
Մինորու Տիակի - հոգևորական
Կիտիձիրո Ուեդա - գյուղացի
Նորիկո Հոնմա - վհուկ
Դայսուկե Կատո - ոստիկան


== Մրցանակներ ==
Ընդհանուր թվով ֆիլմը ստացել է 7 մրցանակ և ներկայացվել ևս 2-ի, որոնցից

1951 թ. - Օսկար լավագույն օտարերկրյա ֆիլմի համար
1951 թ. - Վենետիկի կինոփառատոնի 2 մրցանակ
1951 - ԱՄՆ-ի կինոքննադատների ազգային միություն և այլն


== Ծանոթագրություններ ==
Աստերոիդների ցանկ (75501-75600)

Աստերոիդների ցանկ (75401-75500)  • Աստերոիդների ցանկ  • Աստերոիդների ցանկ (75601-75700)
 Աստերոիդների ցանկ (75401-75500)  • Աստերոիդների ցանկ  • Աստերոիդների ցանկ (75601-75700)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Տրիումֆ

Տրիումֆ (լատ.՝ triumphus), հաղթահանդես, հաղթատոն, Հին Հռոմում կարևոր հաղթանակ տարած զորավարի մուտքը Հռոմ։ Հաղթական երթի (Մարսյան դաշտից մինչև Կապիտոլիումի Յուպիտերի տաճարը) առջևից գնում էին ծերակուտականները և պաշտոնյաները, այնուհետև՝ դափնեպսակով և Յուպիտերի հատկանիշներով զարդարված զորավարը՝ չորս սպիտակ ձի լծած կառքով, շրջապատված երաժիշտներով ու երգիչներով, ապա՝ զորքը։ Վերջում տանում էին ավարը և անվանի գերիներին։ Այդ արարողության համար կառուցվել է հաղթակամար։ Տրիումֆ կատարվում էր ծերակույտի թույլտվությամբ և զորավարին տրվելիք բարձրագույն պարգևն էր։ Կայսրության ժամանակաշրջանում տրիումֆի արժանացել են միայն կայսրերը և նրանց մերձավոր ազգականները։ Փոխաբերական իմաստով՝ փայլուն հաջողություն, նշանավոր հաղթանակ։